Isegi vanas heas Ameerikas, mis muidu just kütuse kokkuhoiu poolest silma pole paistnud, on paljud autoomanikud hakanud mõtlema sõidukulude kokkuhoiu peale. Nii ookeani taga kui Eestis on müügil mitmeid eri hinnaklassis ja erineva võimsusega süsteeme autode elektri jõul liikuvaiks ümberehitamiseks. Algajail soovitavad ookeanitagused eksperdid siiski küsida nõu teadjamatelt või veelgi parem - osta valmis elektriauto. Viimased on Eestis saadaval ning nende hinnad on võrreldavad sama suurte tavasõidukite hindadega.